**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱԿԱԿՈՌՈՒՊՑԻՈՆ ԿՈՄԻՏԵԻՆ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**1.Անհրաժեշտությունը**

Որոշման ընդունման անհրաժեշտությունը պայմանավորված է 2022 թվականին՝ մինչև տարեվերջ Հայաստանի Հանրապետության հակակոռուպցիոն կոմիտեի բնականոն գործունեության իրականացման հանգամանքով։

**2.Ընթացիկ իրավիճակը և խնդիրները**

Հակակոռուպցիոն կոմիտեն (այսուհետ՝ Կոմիտե) քննչական մարմին է, որը կազմակերպում և իրականացնում է Հայաստանի Հանրապետության քրեական դատավարության օրենսգրքով իր ենթակայությանը վերապահված՝ ենթադրյալ կոռուպցիոն հանցանքներով մինչդատական քրեական վարույթը, ինչպես նաև իր լիազորությունների շրջանակներում «Օպերատիվ-հետախուզական գործունեության մասին» օրենքով սահմանված կարգով իրականացնում է օպերատիվ-հետախուզական գործունեություն: «Հակակոռուպցիոն կոմիտեի մասին» օրենքն ամբողջությամբ ուժի մեջ է մտել 2021 թ. հոկտեմբերի 23-ից:

Վերոգրյալով պայմանավորված ՀՀ վարչապետի աշխատակազմում 2021 թվականի սեպտեմբերի 11-ին կայացած 2022 թվականի պետական բյուջեի հայտով առկա խնդիրների մասին խորհրդակցության NՂԱ/13-2021 արձանագրության 1-ին մասի 8-րդ կետով սահմանվել է. Հակակոռուպցիոն կոմիտեի չափաքանակները կրճատել ՀՀ հատուկ քննչական ծառայության համար նախատեսված ծավալի հետ համադրելի չափով՝ պայմանով, որ տարվա ընթացքում ըստ անհրաժեշտության կքննարկվի անհրաժեշտ ֆինանսավորման հարցը: Միաժամանակ, Ազգային ժողովի կողմից ընդունված «Հայաստանի Հանրապետության 2022 թվականի պետական բյուջեի մասին» օրենքի 6-րդ հավելվածով, 2022 թվականի ժամանակահատվածում առաջնահերթությունների կարգով, կոռուպցիոն հանցագործությունների բացահայտման և քննության համար նախատեսվել է 1 269,4 մլն դրամ:

Պայմանավորված մրցույթների արդյունքում հաստիքների համալրմամբ, ինչպես նաև մինչև տարեվերջ Կոմիտեի բնականոն գործունեությունն ապահովելու նպատակով՝ աշխատանքի վարձատրության, էներգետիկ, կոմունալ, արտագերատեսչական, ներքին գործուղումների, վարչական, կառավարչական, մեքենաների և սարքավորումների նորոգման, տրանսպորտային նյութերի և այլ ծախսերի համար անհրաժեշտություն է առաջացել պետական բյուջեի 6-րդ հավելվածով նախատեսված միջոցներից հատկացումներ կատարել Կոմիտեին՝ ըստ համապատասխան ծախսերի:

Մասնավորապես՝ ՀՀ հակակոռուպցիոն կոմիտեի սույն թվականի երրորդ եռամսյակի կարիքների համար ԳՄԱ կոդ՝ 09132200/506 բենզին 45000լ, ԳՄԱ կոդ՝ 09132100/504 բենզին պրեմիում 4000լ և ԳՄԱ կոդ՝ 09134200/504 դիզելային վառելիք, ամառային 1000լ վառելիք ձեռք բերելու նպատակով, Համաձայն «Գնումների մասին» ՀՀ օրենքի 15-րդ հոդվածի 6-րդ մասի հիման վրա՝ գնումների էլեկտրոնային աճուրդ համակարգի միջոցով իրականացվել է ՀՀ ՀԿԿ-ԷԱՃԱՊՁԲ-2022/19 ծածկագրով գնման ընթացակարգ, որի արդյունքում կնքվել են վառելիքի ձեռքբերման պետական գնման պայմանագրեր: Նախագծով ներկայացված ռեգուլյար տեսակի բենզինի 12000 լիտրը նախատեսվում է ձեռք բերել չորրորդ եռամսյակում: Միաժամանակ 50111130/503 ԳՄԱ կոդով ավտոմեքենաների վերանորոգման ծառայությունների ձեռքբերման համար իրականացվել է գնանշման հարցման ընթացակարգ՝ ՀՀ ՀԿԿ-ԳՀԾՁԲ-ԱՎ-22/01 ծածկագրով: Ընթացակարգի արդյունքում կնքվել է պայմանագիր, որի գումարը կազմում է 2 500 000 /երկու միլիոն հինգ հարյուր հազար/ ՀՀ դրամ:

Ներկայացված «ավտոմեքենաների վերանորոգման ծառայությունների» ձեռքբերման համար նախատեսվում է երաշխիքային սպասարկման մեջ գտնվող 11 ավտոմեքենաների համար 2.0 մլն դրամի չափով կնքել պայմանագրեր ՄԱ /մեկ անձ/ գնման ընթացակարգով, համաձայն «Գնումների մասին» օրենքի 23-րդ հոդվածի 1-ին մասի և ՀՀ կառավարության 2017 թվականի մայիսի 4-ի N 526-Ն որոշման N 1 հավելվածով հաստատված կարգի (այսուհետ՝ կարգ)   23-րդ կետի  4-րդ ենթակետով սահմանված ցանկի 15-րդ կետին համապատասխան:

Թարգմանությունների և փորձաքննություննեի ծառայությունների ձեռքբերման համար՝ «Վարչական ծառայություններ» 4231 հոդվածով, «Կառավարչական ծառայություններ» 4235 հոդվածով նախատեսված ծախսերը իրականացվում են՝ հիմք ընդունելով «Քրեական դատավարության» օրենսգրքի 165-րդ հոդվածը և «Գնումների մասին» օրենքի 3-րդ հոդվածի 4-րդ հոդվածի 2-րդ կետի համաձայն՝ այդ ձեռքբերումները համարվում են գնում չհանդիսացող ծախսեր:

Անհրաժեշտ մյուս ծախսերի մանրամասն հիմնավորումները ներկայացված են կից ֆինանսական տեղեկանքում:

Ներկայացվող նախագծով առաջարկվում է ՀՀ 2022 թվականի պետական բյուջեի միջոցների հաշվին ՀՀ հակակոռուպցիոն կոմիտեին հատկացնել 761,6 մլն ՀՀ դրամ՝ Կոմիտեի «Կոռուպցիոն հանցագործությունների բացահայտման և քննության ապահովում» 1231 ծրագրի «Կոռուպցիոն հանցագործությունների բացահայտում և քննություն» 11001 միջոցառման իրականացման համար 750,4 մլն դրամ, «ՀՀ հակակոռուպցիոն կոմիտեի պահուստային ֆոնդ» 11002 միջոցառման իրականացման համար 11,2 մլն դրամ:

**3.Կարգավորման նպատակը և բնույթը**

Կոմիտեի բնականոն գործունեության իրականացման նպատակով ՀՀ 2022 թվականի պետական բյուջեի «ՀՀ հառավարության պահուստային ֆոնդ» 1139 ծրագրի «ՀՀ կառավարության պահուստային ֆոնդ» 11001 միջոցառման պահուստային միջոցներից Կոմիտեին կհատկացվի 761,6 մլն դրամ՝ Կոմիտեի «Կոռուպցիոն հանցագործությունների բացահայտման և քննության ապահովում» 1231 ծրագրի «Կոռուպցիոն հանցագործությունների բացահայտում և քննություն» 11001 միջոցառման իրականացման համար 750,4 մլն դրամ, «ՀՀ հակակոռուպցիոն կոմիտեի պահուստային ֆոնդ» 11002 միջոցառման իրականացման համար 11,2 մլն դրամ:

**4. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է ՀՀ հակակոռուպցիոն կոմիտեի կողմից:

**5.Ակնկալվող արդյունքը**

Նախագծի ընդունմամբ ակնկալվում է մինչև տարեվերջ Կոմիտի աշխատակիցներին ապահովել աշխատանքի վարձատրությամբ և իրականացնել վերը նշված ծախսերի դիմաց վճարումները:

**6. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**.

Նախագծի ընդունմամբ Հայաստանի Հանրապետության պետական բյուջեից ակնկալվում է 761,6 մլն դրամ:

**7. Կապը ռազմավարական փաստաթղթերի հետ, Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**.

Նախագծի ընդունումը բխում է Հայաստանի Հանրապետության կառավարության 2021 թվականի օգոստոսի 18-ի «Հայաստանի Հանրապետության կառավարության ծրագրի մասին» N 1363-Ա որոշմամբ «Կոռուպցիայի դեմ պայքարը» 5.5-րդ կետից, որով նախատեսվում է, որ Կառավարությունը վճռական է բոլոր շահագրգիռ կողմերի ներգրավմամբ անզիջում պայքար մղելու կոռուպցիայի դեմ՝ վերջնականապես արմատախիլ անելով կոռուպցիոն բոլոր դրսևորումները։